钦定古今图书集成/明伦汇编/官常典/第061卷 > 陈敬王羡
## 钦定古今图书集成/明伦汇编/官常典/第061卷 > 陈敬王羡

按《后汉书》本传：“陈敬王羡，永平三年封广平王。建初
三年，有司奏遣羡与钜鹿王恭、乐成王党俱就国。肃
宗性笃爱，不忍与诸王乖离，遂皆留京师。明年，案舆
地图，令诸国户口皆等，租入岁各八千万。羡博涉经
书，有威严，与诸儒讲论于白虎殿。七年，帝以广平在
北，多有边费，乃徙羡为西平王，分汝南八县为国。及”
帝崩。遗诏徙封为陈王，食淮南郡。其年就国。立三十
七年薨。子“思王钧嗣。”